Անի Եղիազարյանը կարծում է, որ մենք առաջիկայում անպայման կտեսնենք Գերմանիայի դերի բարձրացումը մեր տարածաշրջանում՝ կոնկրետ գործողությունների տեսքով. «Շատ կարեւոր էր, որ անդրադարձ եղավ Ղարաբաղյան հակամարտությանը եւ ընդգծվեց դրա բացառապես խաղաղ կարգավորումը: Ընդգծվեց նաեւ, որ խթան է տրվելու Հայաստան-Եվրամիություն համաձայնագրի կատարմանը, եւ այս իմաստով պայմանավորվածությունների ու հայտարարությունների մակարդակով ավելին սպասել պետք չէր, որովհետեւ այցը շատ կարճատեւ էր»,- ասաց Եղիազարյանը: